150 g sulatatud võid  2 dl suhkrut  0,5 dl mett (vedelalt)  2 muna  4,5 dl jahu  4 tl peeneks jahvatatud rohelise tee lehti  2 tl küpsetuspulbrit  2 tl vanillisuhkrut  1 laimi riivitud koor  2 spl laimi mahla  2 dl  hapukoort    Sega omavahel või, suhkur, mesi ja munad. Eraldi suuremas kausis sega omavahel kõik kuivained ja laimikoored. Tee keskele õõnsus ja sega seal omavahel hapukoor ja laimimahl ning vala sinna peale või-muna segu. Sega taimas läbi võimalikult väheste liigutustega ja tõsta portsud muffinivormidesse. Küpseta 200-kraadises ahjus 25-30 min, kuni pealt kuldsed. Soovi korral valmista küpsemise ajal ka lihtne glasuur (retsept allpool):        1 dl (/3 dl)* tuhsuhkrut  100 g toorjuustu  (soovi korral veidike laimi koort)    Sega ained puulusikaga omavahel ühtlaseks ja määri või suru läbi kondiitripritsi jahtunud muffinitele.            ***    No nende  muffinite teost on tegelikult juba lausa kuu aega möödas. Kuna retsept ei olnud mitte ainult paberkandjal vaid ka soome keeles, tundus tema ümber toksimine lihtsalt ületamatu vaev olevat. :D Õnneks ma aga võtsin end kokku ja lõpuks jõudsid need väärt muffinid ka siia!    Maitsekombinatsioon oli tõepoolest üllatav. Heas mõttes üllatav. :) Selline "maine" (otsin vastet ingl. kl sõnale  ) ja mahe roheline tee ning särtsakas laim sobisid kokku imehästi. Muidugi  on ka kõik klassikalised marja või šokolaadi muffinid maitsvad, aga need olid väga mõnusaks vahelduseks. Lisaks olid muffinid muidu ka konsistentsilt pehmed ja mahlased.